[{"text_idx": "#000004", "text": "Yr haf hwn, cynhaliodd Banc Data SAIL ddau intern o gynllun Lleoliadau Ymchwil Nuffield. Daeth y cynllun i ben gyda digwyddiad arddangos i ddathlu llwyddiannau\u2019r myfyrwyr, o bob rhan o Gymru, y dyfarnwyd Lleoliadau Ymchwil Nuffield iddyn nhw\u2019n 2022. Yn ystod y digwyddiad, a gynhaliwyd yn Techniquest ym Mae Caerdydd ar ddydd Iau 27 Hydref 2022, daeth 69 o fyfyrwyr o Gymru ynghyd i ddathlu cwblhau lleoliad 2 neu 3 wythnos yn llwyddiannus."}, {"text_idx": "#000006", "text": "Mae\u2019r cynllun yn rhoi cyfle i fyfyrwyr gymhwyso\u2019r sgiliau a\u2019r wybodaeth a ddysgwyd yn yr ysgol tra\u2019n darparu cyfraniad ystyrlon i waith ymchwilwyr a gweithwyr proffesiynol y diwydiant."}, {"text_idx": "#000007", "text": "Wedi\u2019i gynllunio i ddatblygu dealltwriaeth o\u2019r broses ymchwil a\u2019r sgiliau sydd eu hangen ar gyfer ymchwil meintiol, mae\u2019r lleoliad yn galluogi myfyrwyr i ddarganfod posibiliadau llwybr gyrfa newydd a gwella eu ceisiadau ar gyfer cyrsiau addysg uwch.Ariennir rhaglen Lleoliadau Ymchwil Nuffield gan Sefydliad Nuffield gyda chefnogaeth UKRI ac fe\u2019i cyflwynir gan STEM Learning."}, {"text_idx": "#000009", "text": "Arweiniodd y gwestai arbennig, enillydd Gwobr Nobel, Syr Martin Evans, y cyflwyniadau tystysgrif a chyhoeddodd enillwyr yr adroddiadau safle gorau 1af ac 2il."}, {"text_idx": "#000010", "text": "Roedd y prosiect yn cynnwys datblygu cynnig ymchwil ar bwnc o ddiddordeb, trwy lunio adolygiad byr o lenyddiaeth a nodi prosiect dichonadwy. Roedd y cynnig astudiaeth dilynol yn cynnwys y cwestiynau ymchwil i\u2019w hateb, y setiau data a\u2019r newidynnau gofynnol, a chynllun dadansoddi byr."}, {"text_idx": "#000013", "text": "\u201cMae wedi bod yn wych bod yn rhan o Leoliadau Ymchwil Nuffield eleni. Roedd Rachel ac Owen yn bleser eu harolygu. Fe fu\u2019r ddau\u2019n gweithio\u2019n annibynnol i gwblhau adroddiadau academaidd a phosteri o safon uchel, a oedd yn wych i\u2019w gweld. Fe wnes i fwynhau eu mentora i ddeall ein gwaith ym Manc Data SAIL a\u2019r cymwysiadau niferus o ddata cysylltiedig ar raddfa poblogaeth. Gwyddom fod y lleoliadau hyn yn gweithio a\u2019u bod hefyd yn cael eu gwerthfawrogi gan y brifysgol. Mewn blynyddoedd blaenorol, mae\u2019r prosiectau hyn wedi arwain at fyfyrwyr yn ymuno a\u0302 chyrsiau Ysgol Feddygaeth Prifysgol Abertawe. Hoffwn ddymuno\u2019r gorau i Rachel ac Owen yn eu hastudiaethau a\u2019u gyrfaoedd yn y dyfodol, pob lwc!\u201d"}, {"text_idx": "#000016", "text": "Wrth ddiolch i\u2019r rhai fu\u2019n rhan o\u2019r rhaglen, ychwanegodd yr intern Owen Rowlands:"}, {"text_idx": "#000017", "text": "\u201cA gaf fi hefyd ddiolch i chi am eich holl gymorth ac arweiniad. Rydych chi wedi bod yn amhrisiadwy a chefais amser arbennig o dda, gan ddysgu llawer ar yr un pryd. Diolch yn ddiffuant i Hywel Turner Evans a Banc Data SAIL am eu cefnogaeth a\u2019u harweiniad.\u201d"}, {"text_idx": "#000018", "text": "Yn ystod y digwyddiad dathlu gwahoddwyd y myfyrwyr i sefyll wrth ymyl eu posteri ymchwil fel y gallai gwesteion \u2013 rhieni/gwarcheidwaid, athrawon a mentoriaid interniaeth gerdded o gwmpas a sgwrsio a\u0302 nhw am eu gwaith. Llongyfarchiadau i bawb a wnaeth gymryd rhan!"}]